<classify> Kwa mujibu wa msemaji wa TFF Baraka Kizuguto, klabu ambazo zitakamilisha usajili wao Agosti 20, hazitalipa fedha hizo. TFF awali ilisogeza mbele usajili kutoka Agosti 6 hadi 20 na baada ya muda huo, klabu itakayochelewesha kuleta usajili wake itatozwa kiasi cha Sh 500,000 kwa kila mchezaji itakayomsajili mpaka siku ya Agosti 30.Kizuguto alisema kuwa mwisho wa kufanya uhamisho wa kimataifa wa wachezaji kwa njia ya mtandao TMS ni tarehe 6 Septemba. Kikao cha Kamati ya Sheria kitakaa Agosti 28 kwa ajili ya kuupitisha usajili na kitakaa tena Septemba 8 kwa ajili ya kupitisha usajili.Kuanzia tarehe 21 hadi 27 itakuwa ni wiki ya pingamizi, ambapo majina yatabandikwa TFF Karume na kuwekwa kwenye mtandao ili kuwezesha klabu zenye pingamizi kuwawekea wachezaji... Ligi Kuu Tanzania Bara inatarajia kuanza kutimua vumbi Septemba 12 mwaka huu, Daraja la Kwanza FDL ikitarajiwa kuanza Septemba 17 na Ligi Daraja la Pili kuanza Oktoba 16 mwaka huu.Wakati huohuo; Shirikisho la Mpira wa Miguu Tanzania TFF limesema kuwa bado linaendelea na mazungumzo na wadhamini wa michuano ya Coca-Cola hivyo ratiba ya michuano hiyo itachelewa kutoka.TFF imewataka wadau kuwa wavumilivu wakati mchakato wa mazungumzo hayo yanayokaribia ukingoni ukiendelea.  <topic>: MICHEZO 